13/10/2021 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Bases concurso específico

ANUNCIO Bases para a provisión de postos de traballo mediante o sistema de concurso específico A Xunta de Goberno da Deputación Provincial da Coruña con data 8/10/2021 aprobou as seguintes Bases para a provisión de postos de traballo mediante o sistema de concurso específico: BASES DA CONVOCATORIA Base primeira.–Ámbito de aplicación e requisitos de participación.1. Poderán participar no presente concurso todos os funcionarios da Deputación Provincial da Coruña en calquera situación administrativa, agás os suspensos en firme mentres dure a suspensión, sendo requisito necesario que teñan unha antigüidade mínima de tres anos como persoal funcionario de carreira e que reúnan os requisitos e condicións de participación esixidos nesta convocatoria para cada posto na data de finalización do prazo de presentación de solicitudes.2. Os funcionarios sinalados no apartado anterior só poderán participar nesta convocatoria se transcorreron dous anos desde a toma de posesión do último destino definitivo obtido de forma definitiva salvo que teñan sido removidos do posto de traballo obtido por libre designación ou concurso ou que se teña suprimido o posto de traballo que viñan desempeñando.3. Aos funcionarios que accederan a outro corpo ou escala por promoción interna ou polo proceso de funcionarización, computaráselles o tempo de servizos prestados no posto de procedencia para os efectos exclusivos de permanencia de dous anos en destino definitivo para poder concursar.4. Os funcionarios en servizos especiais ou en excedencia por coidado de familiares só poderán tomar parte nesta convocatoria se, ao finalizar o prazo de presentación de instancias, transcorreron dous anos desde a toma de posesión do último destino definitivo obtido.5. Os funcionarios en situación de excedencia voluntaria por interese particular e excedencia voluntaria por agrupación familiar, artigos 173 e 175, respectivamente, da Lei 2/2015, de 29 de abril, do emprego público de Galicia, só poderán participar se, ao termo do prazo de presentación de solicitudes, levan máis de dous anos en calquera destas situacións.6. Os funcionarios en situación administrativa de expectativa de destino e excedencia forzosa están obrigados a concursar de acordo con o establecido no artigo 29, apartados 5 e 6, da Lei 30/1984, do 2 de agosto, na súa redacción dada pola Lei 22/1993, do 29 de decembro.7. Os funcionarios que ocupan un destino en adscrición provisional, tanto por reingreso ao servizo activo como por cesamento, remoción ou supresión do posto só están obrigados a participar no presente concurso se se convoca o posto que ocupan provisionalmente, solicitando, polo menos o mesmo.8. Os funcionarios en situación de servizo noutras administracións públicas, artigo 88 Real decreto lexislativo 5/2015, de 30 de outubro, polo que se aproba o texto refundido da Lei do Estatuto básico do empregado público, que despois de transcorridos dous anos desde a súa transferencia ou traslado, tomaran posesión nun ulterior destino definitivo obtivo voluntariamente, non poderán participar ata que transcorreran dous anos desde a súa incorporación ao mesmo; todo iso sen prexuízo de eventuais excepcións a causa de remoción, cese ou supresión acaecidas nese ulterior posto.9. Dous funcionarios poderán condicionar a súa petición por razóns de convivencia familiar ao feito de que ambos os dous obteñan un posto de traballo, entendéndose en caso contrario anulada a petición efectuada por ambos os dous. Os funcionarios que se acollan a esta petición condicional deberán concretalo na súa instancia e xuntar unha fotocopia da petición do outro funcionario. Base segunda.–Presentación de solicitudes, documentación e memoria.1. As solicitudes, documentación e memoria que se acheguen para tomar parte neste concurso dirixiranse ao Ilmo. Sr. Presidente da Deputación e axustaranse ao modelo publicado como anexo II desta Resolución, e presentaranse no prazo de 15 días hábiles, contados desde o seguinte ao da publicación da presente convocatoria no «Boletín Oficial do Estado», no Rexistro Xeral da Deputación Provincial da Coruña ou en calquera das formas establecidas a que se refire o artigo 16 da Lei 39/2015, do 1 de outubro, do Procedemento Administrativo Común das Administracións Públicas. Non se terán en conta aqueles méritos non xustificados nin presentados correctamente dentro do prazo de presentación de instancias.2. As persoas solicitantes deberán presentar un único anexo II e deberán unir á súa solicitude os documentos e a memoria acreditativos dos méritos que aleguen.3. O persoal funcionario con algunha discapacidade poderán instar, no caso de que lles fose adxudicado algún dos postos solicitados, a adaptación de medios materiais para o desempeño deste posto. Á solicitude deberase acompañar un informe expedido polo órgano competente na materia, que acredite a procedencia da adaptación e a compatibilidade co desempeño das funcións que teña atribuído o posto ou os postos solicitados (art.10 do Real Decreto 2271/2004, de 3 de decembro). En todo caso, a compatibilidade co desempeño das funcións propias do posto de traballo valorarase tendo en conta as adaptacións que se poidan realizar nel.4. Unha vez transcorrido o prazo de presentación de solicitudes, as solicitudes formuladas serán vinculantes para o peticionario, sen que poidan ser obxecto de modificación, aceptándose renuncias ata a firma da resolución de adxudicación. A renuncia do adxudicatario dun posto supoñerá a adxudicación ao seguinte de maior puntuación.5. Finalizado o prazo de presentación de solicitudes só será posible a presentación daquela documentación que os interesados acrediten ter solicitado pero, obrando en poder da Administración non puidese ser expedida en prazo. Base terceira.–Relación de admitidos e excluídos.1. Lista provisional. –Unha vez que remate o prazo de presentación de instancias publicarase unha lista de admitidos e excluídos, con indicación das causas de exclusión, de ser o caso. Esta relación publicarase na páxina web da Deputación (https://www.dacoruna. gal/recursos-humanos). 2. Prazo reclamacións. –Os aspirantes excluídos disporán dun prazo de 5 días hábiles, contados desde o seguinte ao da publicación da lista provisional de admitidos e excluídos, para poder emendar o defecto que motivara a súa exclusión. A estimación ou desestimación desta petición de corrección entenderase implícita na elevación da lista de admitidos e excluídos con carácter definitivo.3. Lista definitiva. –Unha vez que remate o prazo de reclamacións aprobarase a lista definitiva de aspirantes admitidos e excluídos. Esta resolución publicarase na páxina web da Deputación (https://www.dacoruna. gal/recursos-humanos). Ante esta resolución os aspirantes excluídos poderán interpoñer un recurso potestativo de reposición ante o Presidente da Deputación no prazo dun mes, que se contará desde o día seguinte ao da publicación da resolución no medio anteriormente sinalado, ou poderán impugnala directamente na orde xurisdicional contencioso-administrativa no prazo de 2 meses, que se contarán desde o día seguinte ao da publicación da dita resolución no medio anteriormente sinalado. Base cuarta.–Valoración de méritos. O presente concurso específico consta de dúas fases. Na primeira delas valoraranse os méritos xerais, a especialización e a experiencia no desempeño do posto de traballo. Na segunda comprobaranse e valorarán os méritos específicos adecuados ás características de cada posto. Para poder obter un posto de traballo no presente concurso haberá de alcanzarse un mínimo de 10 puntos na primeira fase e 5 puntos na segunda. Os participantes que na primeira fase non obteñan a puntuación mínima esixida non poderán pasar á segunda. Os méritos valoraranse con referencia á data de peche do prazo de presentación de instancias, xunto coa solicitude de participación, e acreditaranse documentalmente, antes da finalización do prazo de presentación de instancias, mediante títulos, diplomas ou outra documentación fidedigna cando se trate de coñecementos, e certificacións acreditativas dos devanditos méritos se alega experiencia. Base quinta.–Baremo. A valoración dos méritos efectuarase de acordo co seguinte baremo: I. Primeira fase. Méritos xerais. Valorarase ata un máximo de 18 puntos sendo necesario obter unha puntuación mínima de 10 puntos para poder pasar á segunda fase.1. Valoración do grao persoal consolidado. Pola posesión de grao persoal adxudicarase ata un máximo de 4 puntos, segundo a distribución seguinte: – Por ter consolidado grao superior ao do posto ao que se concursa: 4 puntos. – Por ter consolidado grao igual ao do posto ao que se concursa: 3,5 puntos. – Por ter consolidado grao inferior ao do posto ao que se concursa: 3 punto.2. Valoración do traballo desenvolto. En función do nivel de complemento de destino dos postos desempeñados adxudicarase un máximo de 4 puntos distribuídos da seguinte forma: – Polo desempeño dun posto de traballo de nivel de complemento de destino igual ou superior ao do posto ao que se concursa: 0,03 por mes traballado. – Polo desempeño dun posto de traballo de nivel de complemento de destino inferior ao do posto ao que se concursa: 0,02 puntos por mes traballado. O tempo traballado en comisión de servizos valorarase ata un máximo de 2 anos. O tempo restante computarase como desempeñado no seu posto de orixe.3. Cursos de formación e perfeccionamento. Ata un máximo de 4 puntos, valorarase aquela formación de natureza xeral ou transversal relacionada de modo xeral co posto de traballo que se convoca. Tamén se valorarán os cursos sobre igualdade de trato e oportunidades entre mulleres e homes e sobre prevención da violencia de xénero. Os cursos de formación e perfeccionamento serán os impartidos ou recibidos polas Administracións Públicas e centros oficiais de idiomas. Non se valorarán os módulos ou partes dun curso, as materias (créditos) que formen dunha titulación académica, os cursos do doutoramento, os cursos derivados de procesos selectivos de persoal funcionario e os diplomas relativos a xornadas, seminarios, simposios e similares. Cada curso só poderá ser valorado unha vez, independentemente do número de veces que se teña realizado ou impartido. Non se poderá acumular a puntuación dun curso que teña sido recibido e impartido en cuxo caso outorgarase a puntuación máis alta que lle poida corresponder. Non se terán en conta neste apartado os cursos de formación e perfeccionamento que sexan obxecto de valoración como méritos específicos adecuados ás características do posto. Pola participación como alumno/a ou como relator/a. – De máis de 100 horas: 0,75 puntos. – De máis de 70 a 100 horas: 0,50 puntos. – De máis de 40 a 70 horas: 0,45 puntos. – De 15 a 40 horas: 0,30 puntos. – De menos de 15 horas ou que non figure o número de horas: 0,10 puntos. Relacionaranse polo solicitante os cursos de natureza xeral ou transversal no Anexo VI. Idioma galego. – Curso de nivel medio de linguaxe administrativa galega, curso de nivel medio de linguaxe administrativa local galega, curso de linguaxe xurídica galega, ciclo superior dos estudos de galego das escolas oficiais de idiomas ou CELGA 5: 0,75 puntos. – Curso de nivel superior de linguaxe administrativa galega ou curso de nivel superior de linguaxe xurídica galega: 1 punto. Só se valorará o título de maior nivel. Só se concederá validez aos cursos, estudios ou titulacións homologadas polo órgano competente en materia de política lingüística.4. Antigüidade. Valorarase ata un máximo de 4 puntos, a razón de 0,20 puntos por cada ano ou fracción superior a 6 meses de servizo na Administración. Para estes efectos computaranse os servizos prestados con carácter previo ao ingreso no corpo ou escala, expresamente recoñecidos ao abeiro do disposto na Lei 70/1978, do 26 de decembro, de recoñecemento de servizos previos na Administración pública. Non se computarán servizos que fosen prestados simultaneamente con outros igualmente alegados.5. Supostos relativos á conciliación da vida persoal, familiar e laboral. Valorarase cun máximo de 2 puntos. No caso de que se aleguen causas relativas á conciliación da vida persoal, familiar e laboral para a adxudicación dun posto en distinta localidade, deberanse solicitar a totalidade dos postos de traballo que se convoquen nesa localidade, sempre que cumpra os requisitos establecidos na relación de postos de traballo. En caso contrario, isto é, se non se solicitan todos os postos desa localidade, os supostos de conciliación da vida persoal, familiar e laboral só serán obxecto de valoración para a posible adxudicación das prazas que teñan igual ou inferior nivel de complemento de destino que o posto desempeñado ou aquel que se teña reservado, no caso de que se concurse desde situación distinta ao servizo activo con dereito a reserva de posto. De non existir cambio de localidade, haberá de solicitar todos os postos que se convoquen no mesmo centro de traballo (cando se alegue proximidade) ou coa mesma xornada ou horario (cando se alegue esta circunstancia), e para os que cumpra os requisitos nos termos anteriormente expostos. En caso contrario, isto é, se non se solicitan todos os postos adscritos ao mesmo centro de traballo ou coa mesma xornada ou horario, os supostos de conciliación da vida persoal, familiar e laboral só serán obxecto de valoración para a posible adxudicación das prazas que teñan igual ou inferior nivel de complemento de destino que o posto desempeñado ou aquel que se teña reservado, no caso de que se concurse desde situación distinta ao servizo activo con dereito a reserva de posto. Os supostos relativos a esta materia valoraranse de acordo coa distribución que se recolle a continuación: a) Destino previo do cónxuxe funcionario da Deputación da Coruña, valorarase con 1 punto sempre que teña sido obtido mediante convocatoria pública, no municipio donde radique o posto ou postos de traballo solicitados e se acceda desde o municipio distinto. b) O coidado de fillos ou coidado dun familiar valorarase con 1 punto, sendo incompatibles entre si ambos supostos: b.1 Coidado de fillos: valorarase, tanto cando o sexa por natureza como por adopción ou acollemento permanente ou preadoptivo, ata que cumpra doce anos, sempre que se acredite polos interesados fehacentemente que o posto que se solicita permite unha mellor atención ao menor. b.2 Coidado dun familiar: valorarase, ata o segundo grao inclusive de consanguinidade ou afinidade sempre que por razóns de idade, accidente, enfermidade ou discapacidade non poida valerse por se mesmo e non desempeñe actividade retribuída, sempre que se acceda dende un municipio distinto, e sempre que se acredite fehacientemente polos interesados que o posto que se solicita permite unha mellor atención do familiar. II Fase. Méritos específicos adecuados ás características do posto.1. Formación específica. –Únicamente se valorarán aqueles cursos de formación e perfeccionamento que teñan relación directa coas actividades a desenvolver no posto de traballo que se solicita e que figuran no anexo I da presente convocatoria. Os cursos de formación e perfeccionamento serán os impartidos ou recibidos polas Administracións Públicas e centros oficiais de idiomas. Non se valorarán os cursos pertencentes a unha carreira universitaria, os do doutoramento, derivados de procesos selectivos e os diplomas relativos a xornadas, seminarios, simposios e similares. Outorgarase ata un máximo de 2 puntos segundo o seguinte criterio: Pola participación como alumno/a ou como relator/a. – De máis de 100 horas: 1 punto – De máis de 70 a 100 horas: 0,75 puntos. – De máis de 40 a 70 horas: 0,60 puntos. – De 15 a 40 horas: 0,50 puntos. – De menos de 15 horas ou que non figure o número de horas: 0,30 puntos. Relacionaranse polo solicitante os cursos específicos no anexo V.2. Experiencia profesional. Valorarase a experiencia en funcións similares ás que se indican na descrición do posto de traballo que figura no anexo I: 0,08 puntos por cada mes traballado e ata un máximo de 5 puntos. Sólamente se valorará a experiencia adquirida no desenvolvemento das tarefas do posto de traballo cando se tiveran realizado un mínimo de seis meses. O tempo traballado en comisión de servizos valorarase ata un máximo de 2 anos. O tempo restante computarase como desempeñado no seu posto de orixe.3. Memoria. O candidato deberá realizar a memoria á que se refire o artigo 45 do Real decreto 364/1995 de 10 de marzo polo que se regula a provisión de postos de traballo. A memoria consistirá nunha análise das tarefas do posto e dos requisitos, condicións e medios necesarios para o seu desempeño, a xuízo do candidato e puntuarase cun máximo de 5 puntos sendo necesario obter un mínimo de 2 puntos para superar a memoria desta segunda fase. A extensión da memoria será, como máximo, de 15 follas en tamaño DIN-A4, mecanografadas a dobre espazo por unha soa cara. As comisións de valoración poderán acordar a celebración de entrevistas que versarán sobre os méritos específicos adecuados ás características do posto de acordo co previsto na convocatoria e, no seu caso, sobre a memoria, podendo extenderse á comprobación dos méritos alegados. Base sexta.–Acreditación de méritos.1. Acreditación dos méritos xerais. Os méritos xerais dos funcionarios que ocupan postos actualmente na Deputación Provincial da Coruña, con carácter definitivo, ou adscrición provisional e comisión de servizo, serán valorados cos datos profesionais consignados baixo a responsabilidade do solicitante no Anexo II, comprobados polo Servizo de Planificación e Xestión de Recursos Humanos. Aqueles funcionarios que aleguen participación e/ou impartición de cursos na súa solicitude deberán achegar os certificados correspondentes.2. Para a acreditación dos méritos cumplimentarase o Anexo III polo Secretario da Deputación ou órgano competente en materia de xestión de persoal da Administración correspondente.3. Para a acreditación da experiencia profesional dos méritos específicos achegarase o Anexo IV asinado polo responsable administrativo ou político no seu caso, da unidade na que se realizaran as funcións que permitiron adquirir os coñecementos ou experiencia que se certifican.4. Os méritos referidos á conciliación da vida persoal, familiar e laboral acreditaranse da forma seguinte: – Destino previo do cónxuxe funcionario. Deberán achegar certificación acreditativa de tal destino e da súa forma de provisión, expedida pola Unidade Administrativa competente onde o cónxuxe se atope destinado. Deberán achegar así mesmo fotocopia do Libro de Familia que acredite a relación entre o solicitante e o cónxuxe aludido. – Coidado de fillos: A idade do menor e a relación entre o solicitante e fillo/s mediante fotocopia do Libro de Familia ou da resolución administrativa ou xudicial correspondente. Así mesmo, declaración do proxenitor solicitante xustificando as razóns que avalan que o cambio de posto permite unha maior atención ao menor. – Coidado dun familiar: a relación de parentesco mediante fotocopia do Libro de Familia e/ou doutros documentos públicos que acrediten a relación de consanguinidade ou afinidade no grao requirido. A situación de dependencia por idade, accidente, enfermidade ou discapacidade mediante certificado médico oficial ou documento dos órganos da administración pública competente na materia, acreditativo de tales extremos. O non desempeño de actividade retribuída mediante certificado que acredite que non se está de alta en ningún Réxime da Seguridade Social pola realización dun traballo por conta propia ou allea e declaración do persoal dependente de que non desempeña actividade retribuída algunha. Acceso desde municipio distinto mediante declaración do solicitante xustificando as razóns que avalan que o cambio de posto permite a mellor atención do familiar e certificado de empadronamento do familiar dependente. En ningún caso, poden ser tidos en conta méritos específicos non recollidos na convocatoria ou que se acrediten documentalmente con posterioridade á data de adxudicación dos postos solicitados Base sétima.–Consideracións sobre a valoración dos méritos.1. Os requisitos, méritos e calquera outros datos alegados polos solicitantes, deberán estar referidos á data de finalización do prazo de presentación de instancias.2. En caso de empate na puntuación, acudirase para dirimilo á outorgada nos méritos específicos. De persistir o empate, atenderase á maior puntuación outorgada, e por esta orde, ao grao persoal, á valoración do traballo desenvolvido, aos cursos de formación, á antigüidade e ao coñecemento do galego, en aplicación do artigo 10.5 do Decreto 93/1991, de 20 de marzo, polo que se aproba o Regulamento de provisión de postos de traballo, promoción profesional e promoción interna dos funcionarios da Comunidade Autónoma de Galicia. De persistir o empate acudirase á data de ingreso como funcionario de carreira no corpo ou escala desde o cal se concursa e, no seu defecto, ao número obtido no proceso selectivo.3. A valoración dos méritos referirase á data do peche do prazo de presentación de instancias e acreditaranse documentalmente coa solicitude de participación.4. A Comisión de Valoración en calquera momento do proceso, poderá contrastar todos os datos alegados polos interesados, así como solicitar as aclaracións ou, no seu caso, a documentación adicional que se estime necesaria para a comprobación dos méritos, requisitos ou datos alegados, así como aqueloutros que se consideren precisos para unha axustada valoración e consecuentemente modificar a puntuación outorgada. Base oitava.–Comisión de Valoración.1. Os méritos serán valorados pola Comisión de Valoración prevista no Real Decreto Lexislativo 5/2015, do 30 de outubro, que aproba o texto refundido do Estatuto Básico do Empregado Público e na Lei 2/2015, do 29 de abril, do emprego público de Galicia, e no artigo 12 do Decreto 93/91, do 20 de marzo e 46 do Real Decreto 364/1995, do 10 de marzo.2. A composición da Comisión de Valoración axustarase ao disposto na dita normativa.3. A Comisión de Valoración poderá contar con expertos designados pola autoridade convocante, previa solicitude da Comisión, os cales actuarán con voz pero sen voto en calidade de asesores.4. Todos os membros da Comisión de Valoración deberán pertencer a Corpos ou Escalas de Grupo de titulación igual ou superior ao esixido para os postos convocados e ademais posuír grao persoal ou desempeñar postos de nivel igual ou superior ao dos convocados.5. Os membros do Tribunal, así como os asesores ou colaboradores que se incorporen a este, terán dereito, pola súa concorrencia ás sesións, ao pagamento de asistencias e axudas de custo na contía establecida de conformidade co previsto no Real Decreto 462/2002, do 24 de maio, sobre indemnizacións por razón de servizo. Base novena.–Adxudicación de destinos.1. A proposta de adxudicación de cada un dos postos efectuarase atendendo á puntuación total máxima obtida, sumados os resultados finais das dúas fases, sempre que en cada unha delas se supere a puntuación mínima esixida.2. Os postos de traballo incluídos na convocatoria non poderán declararse desertos cando existan concursantes que, téndoos solicitado, obtivesen a puntuación mínima esixida en cada caso, salvo nos supostos en que, como consecuencia dunha reestruturación ou modificación da correspondente relación de postos de traballo, se amortizasen ou modificasen nas súas características funcionais, orgánicas ou retributivas. Base décima.–Renuncia á participación no concurso.1. Se en calquera momento anterior á resolución do presente concurso a persoa participante houbese obtido un posto con carácter definitivo por calquera dos procedementos legalmente previstos, deberá comunicalo ao órgano convocante.2. A renuncia á solicitude de participación nun concurso permitirase ata a firma da resolución de adxudicación. Base décimo primeira.–Listaxes provisionais de valoración de méritos. Co fin de informar os diferentes candidatos e candidatas das valoracións provisionais outorgadas, a Comisión de valoración publicará listaxes provisionais de valoración dos méritos para os distintos postos, na páxina (https://www.dacoruna. gal/recursos-humanos). Tras esta publicidade abrirase un prazo de alegacións de tres días hábiles, finalizado o cal non se poderá xa realizar alegacións á proposta de adxudicación dos postos convocados. Base décimo segunda.–Resolución do concurso. O presente concurso resolverase por Resolución da Presidencia nun prazo máximo de 2 meses a contar desde o día seguinte ao da finalización do prazo de presentación de solicitudes. O prazo para tomar posesión será de tres días hábiles se non implica cambio de residencia do funcionario, ou dun mes se comporta cambio de residencia ou o reingreso ao servizo activo. O prazo de toma de posesión empezará a contarse a partir do día seguinte ao do cesamento, que deberá efectuarse dentro dos tres días hábiles seguintes á publicación da resolución do concurso no BOP. Este prazo será dun mes se comporta reingreso ao servizo activo. O cómputo dos prazos posesorios iniciarase cando finalicen os permisos ou licenzas que fosen concedidos aos interesados, salvo que por causas xustificadas o órgano convocante acorde suspender o goce dos mesmos. Base décimo terceira.–Destinos adxudicados. Os destinos adxudicados por resolución de Presidencia serán irrenunciables, salvo que, antes de finalizar o prazo de toma de posesión, obtivera outro destino mediante convocatoria pública. Os destinos adxudicados consideraranse de carácter voluntario e en consecuencia non xerarán dereito ao abono de indemnización por concepto algún, sen prexuízo das excepcións previstas no réxime de indemnizacións por razón de servizo. Base décimo cuarta.–Recursos. A presente resolución, que pon fin á vía administrativa, é susceptible de interposición de recurso potestativo de reposición ante o Presidente, nos termos sinalados na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo nos termos e prazos sinalados na Lei 29/1998, reguladora da Xurisdición Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. ANEXO I A Coruña, 8 de outubro de 2021. O PRESIDENTE O SECRETARIO PDFR 26013/2019 DO 29/07/2019 O DEPUTADO Antonio Leira Piñeiro José Luis Almau Supervía